અમદાવાદ: અમદાવાદ મ્યુનિસિપલ કોર્પોરેશનના ભ્રષ્ટ વિભાગો પૈકીના એક હેલ્થ વિભાગની ગુનાઇત બેદરકારીથી ખાદ્યપદાર્થોમાં ભેળસેળનું પ્રમાણ ચિંતાજનક હદે વધ્યું છે. શહેરમાં લેભાગુ વેપારીઓ નાગરિકોના આરોગ્યને જોખમમાં મૂકીને તંત્રની ધાક ન હોઇ બેફામ નફાખોરીના અવનવા નુસખા અજમાવી રહ્યા છે. અમદુપુરા વિસ્તારમાં એક્સપાયરી ડેટના મસાલાના એક-એક કિલોના પેકમાં રિપેકિંગ કરનારા લેભાગુ વેપારીને તંત્રે ગઇ કાલે રાત્રે ઝડપી પાડ્યો છે.